Χάιγκροουβ Χάουζ

Το **Χάιγκροουβ Χάουζ** (αγγλ.: *Highgrove House*) είναι η οικογενειακή κατοικία του βασιλιά Καρόλου Γ΄ και της βασιλικής συζύγου Καμίλας. Βρίσκεται νοτιοδυτικά του Tέτμπουρυ στο Γκλώστερσιρ της Αγγλίας. Κτισμένο στα τέλη του 18ου αι., το Χάιγκροουβ και το κτήμα του ανήκαν σε διάφορες οικογένειες, μέχρι που αγοράστηκε το 1980 από το «Δουκάτο της Κορνουάλης» από τον Mωρίς Μακμίλαν. Ο Κάρολος Γ΄ αναμόρφωσε το γεωργιανό σπίτι με νεοκλασικές προσθήκες το 1987. Το δουκάτο διαχειρίζεται το κτήμα και το κοντινό Δουκικό Σπιτικό Αγρόκτημα (Duchy Home Farm).

Οι κήποι στο Χάιγκροουβ είναι ανοιχτοί στο κοινό από το 1996. Οι κήποι της κατοικίας στα τέλη του 18ου αι. ήταν κατάφυτοι και απεριποίητοι, όταν ο Κάρολος μετακόμισε για πρώτη φορά, αλλά έκτοτε άκμασαν και τώρα περιλαμβάνουν σπάνια δέντρα, λουλούδια και παραδοσιακούς σπόρους. Οι τρέχουσες τεχνικές βιολογικής κηπουρικής και βιολογικής διαχείρισης χλοοτάπητα επέτρεψαν στους κήπους να λειτουργήσουν και ως βιώσιμος βιότοπος για τα πουλιά και την άγρια ζωή. Οι κήποι σχεδιάστηκαν από τον Κάρολο σε συνεννόηση με κηπουρούς, όπως η Ρόζμαρυ Βέρυ και η γνωστή φυσιοδίφης Mίριαμ Ρότσιλντ.

Οι κήποι δέχονται περισσότερους από 30.000 επισκέπτες τον χρόνο. Το σπίτι και οι κήποι λειτουργούν σύμφωνα με τις περιβαλλοντικές αρχές τού βασιλιά και έχουν αποτελέσει αντικείμενο πολλών βιβλίων και τηλεοπτικών προγραμμάτων. Ο βασιλιάς φιλοξενεί συχνά φιλανθρωπικές εκδηλώσεις στο κτίριο.

Καθώς η ιδιοκτησία ανήκει στο "Δουκάτο της Κορνουάλης", ο έλεγχος της ιδιοκτησίας μεταβιβάστηκε στον Γουίλιαμ πρίγκιπα της Ουαλίας, όταν ο πατέρας του ανέβηκε στον θρόνο και έγινε δούκας της Κορνουάλης στις 8 Σεπτεμβρίου 2022. Ο βασιλιάς και η βασιλική σύζυγος θα μισθώσουν το σπίτι από το "Δουκάτο", για να το χρησιμοποιήσουν ως εξοχική κατοικία.

## Τοποθεσία
Το Χάιγκροουβ Χάουζ βρίσκεται στο Ντάουτον (Doughton), κοντά στο Tέτμπουρυ στην κομητεία Γκλώστερσιρ στη Νοτιοδυτική Αγγλία. Το Γκάτκομ Παρκ, η εξοχική κατοικία της αδελφής τού βασιλιά πριγκίπισσας Άννας, απέχει 9,7 χλμ. μακριά, μεταξύ των χωριών Mίντσινχαμπτον και Aβενίν. Επιπλέον, ο εξάδελφος της Ελισάβετ Β΄, ο Μιχαήλ πρίγκιπας τού Κεντ, αγόρασε το κοντινό Nέδερ Λύπιατ Μάνορ λίγο μετά την αγορά τού Χάιγκροουβ από το "Δουκάτο", αν και το πώλησε το 2006.

Ως εξοχική κατοικία τού βασιλιά, το Χάιγκροουβ Χάουζ προστατεύεται καλά από την ασφάλεια. Το σπίτι είναι ένας από τους πολλούς χώρους, που ορίζονται βάσει του νόμου περί Σοβαρού Οργανωμένου Εγκλήματος και Αστυνομίας τού 2005, που προστατεύονται από το νόμο περί εγκληματικής παραβίασης. Ένας υψηλός πέτρινος τοίχος περιβάλλει το κτήμα, και το 1983 το "Δουκάτο" και ο αρχιφύλακας τού Γκλώστερσιρ υποστήριξαν τη μετακίνηση, για λόγους ασφαλείας, δύο δημόσιων μονοπατιών που υπήρχαν κοντά στο σπίτι. Αρκετοί άνθρωποι έχουν συλληφθεί κοντά στο Χάιγκροουβ από τότε που περιήλθε στην κατοχή τού βασιλιά, συμπεριλαμβανομένων δύο Γάλλων δημοσιογράφων  και ενός φωτογράφου από την *[[The Sun (Ηνωμένο Βασίλειο)|Σαν (Sun)]]*. Μία ζώνη εναέριου αποκλεισμού 1,5 ναυτικού μιλίου για πολιτικά αεροσκάφη και μικροφώτα επιβλήθηκε πάνω από το Χάιγκροουβ το 1991 

## Ιστορία
Το Κρώλυ-Μπόβυ Μπέιρονετσυ (αρχικά Barrow Baronetcy), που ονομαζόταν "τού Χάιγκροουβ στην κομητεία τού Γκλώστερ" (grove = άλσος), δημιουργήθηκε στις 22 Ιανουαρίου 1784. Η οικογένεια είχε κληρονομήσει το Αββαείο Φλάξλεϋ το 1727, το οποίο ήταν η έδρα τους μέχρι το 1960. Το Χάιγκροουβ Χάουζ κτίστηκε το 1796 έως το 1798 από τον Τζον Πωλ Πωλ, και πιστεύεται ότι σχεδιάστηκε από τον αρχιτέκτονα Άντονυ Κεκ. Το ίδιο το κτήμα περιήλθε στην οικογένεια μέσω τού γάμου το 1771 του Τζοσία Τίπετς, αργότερα Τζοσία Πωλ (το οικογενειακό όνομα της μητέρας του, το οποίο υιοθέτησε σύμφωνα με τους όρους της διαθήκης τού θείου του, δηλ. τού αδελφού της) με τη Mαίρη Κλαρκ, της οποίας ο πατέρας Ρόμπερτ ήταν ο εντόπιος άρχοντας (squire). Ανήκε στους απογόνους τού Πωλ μέχρι το 1860. Το 1850 η εγγονή του Mαίρη-Ελισάβετ Πωλ απεβίωσε, όταν το φόρεμά της πήρε φωτιά κατά τη διάρκεια μίας βραδιάς, που έγινε για τον αδελφό της στην αίθουσα χορού. Το σπίτι πωλήθηκε ξανά το 1864 σε έναν δικηγόρο, τον Γουίλιαμ Γιάτμαν. Κατά τη διάρκεια της παραμονής του στο Χάιγκροβ, ο Γιάτμαν περιγράφτηκε ως ένας από τους «κύριους εκτροφείς αλεπούδων» σε μία συζήτηση το 1872 για τα κυνηγόσκυλα τού δούκα τού Μποφόρ. Ο Γιάτμαν ανοικοδόμησε το μεσαιωνικό κωδωνοστάσιο της εκκλησίας Tέτμπουρυ προς τιμή τού γιου του και πλήρωσε για το ξανακρέμασμα των καμπανών της εκκλησίας το 1891. Ο Γιάτμαν έφυγε από το Χάιγκροουβ μετά από μία πυρκαγιά το 1893, που κατέστρεψε μεγάλο μέρος τού εσωτερικού τού σπιτιού. Το σπίτι ξανακτίστηκε με κόστος 6.000 λιρών από τον Άρθουρ Μίτσελ, ο γιος του οποίου, αντισυνταγματάρχης Φράνσις Μίτσελ, διοικητής των Βασιλικών Ουσάρων τού Γκλόστερσαϊρ, ζούσε στο κοντινό Μέγαρο Ντόουτον. Οι Mίτσελς πώλησαν το Χάιγκροουβ μετά τον Β΄ Παγκόσμιο Πόλεμο στον αντισυνταγματάρχη Γκουίν Μόργκαν.

Το κτήμα αγοράστηκε από την οικογένεια Μακμίλαν το 1956 για 89.000 λίρες και τέθηκε προς πώληση από τον συντηρητικό πολιτικό και επιχειρηματία Μωρίς Μακμίλαν, γιο του πρώην πρωθυπουργού Χάρολντ Μακμίλαν, έναντι 730.000 λιρών το 1980. Ο Mακμίλαν πώλησε το Χάιγκροουβ για να μπορέσει να περάσει περισσότερο χρόνο στο Μπερτς Γκρόουβ, το σπίτι τού πατέρα του στο Σάσεξ. Κατά τη στιγμή της πώλησής του, το Χάιγκροουβ περιγράφηκε ως «ένα διακεκριμένο γεωργιανό σπίτι, που στέκεται σε υπέροχο πάρκο, που ήταν για το κυνήγι τού δούκα τού Μπωφόρ» και διαθέτει 1400 στρέμματα, με εννέα υπνοδωμάτια και έξι μπάνια.

Τον Αύγουστο του 1980 το κτήμα Χάιγκροουβ αγοράστηκε από το "Δουκάτο της Κορνουάλης" για ποσό που πιστεύεται ότι ήταν μεταξύ 800.000 και 1.000.000 στερλινών με κεφάλαια που συγκεντρώθηκαν για την αγορά του από την πώληση τριών ακινήτων από τις εκμεταλλεύσεις τού δουκάτου, συμπεριλαμβανομένου μέρους του χωριού Ντέγκλινγουορθ. Ο δούκας της Κορνουάλης, τώρα Κάρολος Γ΄, ορίστηκε στη συνέχεια ως μισθωτής τού Χάιγκροουβ από το "Δουκάτο". Με την αγορά του έγιναν ουσιαστικές επισκευές, απογυμνώθηκε το εσωτερικό και τα δωμάτια βάφτηκαν λευκά, προετοιμάζοντας την αναδιακόσμησή τους. Η πισίνα στο Χάιγκροουβ δόθηκε στον πρίγκιπα της Ουαλίας και στην Νταϊάνα πριγκίπισσα της Ουαλίας, ως γαμήλιο δώρο από τον Βρετανικό Στρατό.

Από το 1974 η προηγούμενη κατοικία του πρίγκιπα της Ουαλίας ήταν το Τσίβνινγκ Χάουζ στο Κεντ, ένα σπίτι που προοριζόταν για χρήση από μέλος τού υπουργικού συμβουλίου ή απόγονο του βασιλιά Γεωργίου ΣΤ΄ που έχει οριστεί από τον Πρωθυπουργό. Ωστόσο, ο πρίγκιπας δεν κατείχε ποτέ το σπίτι και αρνήθηκε το ενδιαφέρον του για το Τσίβνινγκ το 1980. Ο πρίγκιπας της Ουαλίας βρήκε το ταξίδι από το Τσίβνινγκ ως το ανάκτορο τού Μπάκιγχαμ άβολο, ως αποτέλεσμα της κυκλοφοριακής συμφόρησης στο Νότιο Λονδίνο και ήταν επίσης πολύ μακριά από την Ουαλία και το Δουκάτο της Κορνουάλης. Το κτήμα διοικούνταν επίσης από ένα διοικητικό συμβούλιο, το οποίο διορίστηκε από την κυβέρνηση, κάτι που θεωρήθηκε μειονέκτημα για τυχόν μελλοντικές αλλαγές, που ήθελε να κάνει ο πρίγκιπας της Ουαλίας. Καθώς είχαν γίνει ανακαινίσεις 1 εκατομμυρίου λιρών στο Τσίβνινγκ πριν από την κατοχή τού πρίγκιπα της Ουαλίας, η αγορά του Χάιγκροουβ επικρίθηκε από τον βουλευτή των Εργατικών, Ρεγκ Ρέις, ο οποίος είπε ότι ήταν «...αιματηρά εξωφρενικό, την ημέρα που η κυβέρνηση περικόπτει τα κοινωνικά οφέλη ασφάλειας για εκατομμύρια ανθρώπους». Ένας εκπρόσωπος τού δουκάτου είπε: «Είναι τυχαίο ότι αυτό το κτήμα έχει ένα σπίτι, που είναι κατάλληλο για τον πρίγκιπα της Ουαλίας. Η βασιλική οικογένεια δεν έχει κατοικίες και ο πρίγκιπας έχει μόνο ένα σύνολο δωματίων στα ανάκτορα τού Μπάκιγχαμ και στο Κάστρο τού Ουίνδσορ, που μπορεί να χρησιμοποιήσει...όταν είσαι 31 ετών θέλεις ένα δικό σου μέρος».

Ο πρίγκιπας της Ουαλίας είχε εξετάσει μία σειρά από ακίνητα σε διαφορετικές κομητείες, προτού το "Δουκάτο" αγοράσει το Χάιγκροουβ. Ο πρίγκιπας της Ουαλίας απέρριψε σπίτια στο Στόουκ Κλίμσλαντ στην Κορνουάλη και στο Όρτσαρτνλη στο Σόμερσετ. Ο πρίγκιπας της Ουαλίας ελκύστηκε από το Γκλώστερσιρ, καθώς αυτό βρισκόταν σε ίση απόσταση μεταξύ τού Λονδίνου και της Κορνουάλης και εκείνος γνώριζε την τοποθεσία γύρω από το Μπάντμιντον από την παιδική του ηλικία, συμμετέχοντας συχνά στο κυνήγι τού δούκα τού Μπωφόρ.

Οι τοπικές ιδιοκτησίες τού δουκάτου επεκτάθηκαν μετά την αγορά τού Χάιγκροουβ, με την προσθήκη του Μπρόντφηλντ Φαρμ, ενός 1700 στρεμμάτων αγρόκτημα στην απέναντι πλευρά του Tέτμπουρυ και άλλων ιδιοκτησιών, συνολικά 4500 στρέμματα έως το 1993.

Το 1981 η κατασκευάστρια μοντέλων Ρόζαλιντ Χάντσον έφτιαξε ένα μοντέλο τού Χάιγκροουβ, ως γαμήλιο δώρο για τον πρίγκιπα της Ουαλίας και την Νταϊάνα πριγκίπισσα της Ουαλίας. Η Χάντσον αργότερα άλλαξε το μοντέλο, καθώς άλλαξε το Χάιγκροουβ.

Το Χάιγκροουβ δεχόταν αρχικά τα Σαββατοκύριακα τον πρίγκιπα της Ουαλίας και την Νταϊάνα πριγκίπισσα της Ουαλίας, μετά τον γάμο τους το 1981, και τα δύο παιδιά τους, τον πρίγκιπα Γουίλιαμ και τον πρίγκιπα Χάρι, όπου πέρασαν μεγάλο μέρος της παιδικής τους ηλικίας στο σπίτι.

Δύο πρώην μέλη του προσωπικού του Χάιγκροουβ, ο μπάτλερ Πολ Μπάρελ και η οικονόμος Γουέντυ Μπέρυ, εξιστορούν τον χρόνο τους στο σπίτι. Το βιβλίο τού Μπάρελ *A Royal Duty* εκδόθηκε το 2003 και καλύπτει τον χρόνο του στο Χάιγκροουβ από την αγορά τού σπιτιού μέχρι την αναχώρηση τού Μπάρελ με την Νταϊάνα το 1995. Το βιβλίο της Μπέρυ τού 1995, *The Housekeeper's Diary*, περιγράφει λεπτομερώς τον χρόνο της στο Χάιγκροουβ από το 1984 έως το 1993 και αποτέλεσε αντικείμενο απαγόρευσης δημοσίευσης παγκόσμια από το Ανώτατο Δικαστήριο.

## Το σχέδιο

## Κήποι

## Τα καταστήματα τού Χάιγκροουβ Χάουζ
Το 1992 ο τότε πρίγκιπας της Ουαλίας άνοιξε τα καταστήματα λιανικής πώλησης Χάιγκροουβ, που πωλούν προϊόντα, συμπεριλαμβανομένων των Duchy Originals, για το σπίτι και τους κήπους. Τα καταστήματα βρίσκονται στο Tέτμπουρυ και στο Λονδίνο, όπου τα προϊόντα είναι διαθέσιμα στο Fortnum & Mason. Ένα κατάστημα στο Μπαθ έκλεισε το 2014. Όλα τα κέρδη από την πώληση των προϊόντων καταβάλλονται στο Φιλανθρωπικό Ίδρυμα τού Πρίγκιπα της Ουαλίας.. Το 2014 τα καταστήματα άρχισαν να πωλούν προϊόντα online.

## Περαιτέρω ανάγνωση
Βιβλία τού Καρόλου Γ΄ για το Χάιγκροουβ και τους κήπους του:

* 
* 
* 
* 
* 

Το *Highgrove Florilegium*, ένα βιβλίο με βοτανικές εικονογραφήσεις περιορισμένης σε 175 αντίτυπα, εκδόθηκε για τη χλωρίδα τού Χάιγκροουβ τον Απρίλιο του 2008.

Αναμνήσεις από το Χάιγκροουβ:

* 
* 

## Δείτε επίσης
* Clarence House, στο St James's του Λονδίνου, η επίσημη κατοικία του βασιλιά και της βασίλισσας Consort ενώ υπηρέτησαν ως Πρίγκιπας της Ουαλίας και Δούκισσα της Κορνουάλης
* Birkhall, ένα σπίτι στο Aberdeenshire της Σκωτίας, που κληρονόμησε ο Charles από τη βασίλισσα Ελισάβετ, τη βασίλισσα μητέρα
* Llwynywermod, ένα σπίτι στο Carmarthenshire της Ουαλίας, που ανήκει στο Δουκάτο της Κορνουάλης

## Bιβλιογραφικές αναφορές


Κατηγορία:Βασιλικές κατοικίες στην Αγγλία
Κατηγορία:Κάρολος Γ΄ του Ηνωμένου Βασιλείου